sagorsarker/bangla-wikipedia huggingface dataset:
রিয়েলমি

রিয়েলমি হলো চীনা স্মার্টফোন নির্মাতা কোম্পানি বিবিকে ইলেক্ট্রনিকস এর একটি ইলেকট্রনিক্স ব্র্যান্ড, যার প্রধান কার্যালয় বেইজিংয়ে অবস্থিত। স্কাই লি মে ২০১৮ সালের ৪ মে কোম্পানিটি প্রতিষ্ঠা করেন, যিনি অপোর সাবেক ভাইস প্রেসিডেন্ট ছিলেন। রিয়েলমি স্মার্টফোন ছাড়াও অন্যান্য বিভিন্ন পণ্য যেমন টিভি, ইয়ারফোন, ওয়্যারলেস ইয়ারফোন, টি-শার্ট, ব্যাগ, ফিটনেস ব্যান্ড, স্মার্টওয়াচ ইত্যাদি উৎপাদন করে।
২০১০ সালে রিয়েলমি প্রথম "অপো রিয়েল" নামে চীনে কার্যক্রম শুরু করেছিল। এটি ৪ই মে ২০১৮ সালে নির্দিষ্ট ভাবে গঠিত হওয়ার পূর্বে অপোর একটি উপ-ব্র্যান্ড ছিল।
২০১৮ সালের মে মাসে রিয়েলমি তাদের প্রথম ফোন রিয়েলমি ১ বাজারে আনার ঘোষণা দেয়।
২০১৮ সালের ৩০শে জুলাই অপোর প্রাক্তন ভাইস প্রেসিডেন্ট এবং অপোর বিদেশি বিভাগের প্রধান স্কাই লি অপো থেকে পদত্যাগ করেন এবং ওয়েইবোতে রিয়েলমি নামে একটি স্বাধীন ব্র্যান্ড প্রতিষ্ঠারর অভিপ্রায় ব্যক্ত করেন। কোম্পানির স্লোগান হিসাবে "ডেয়ার টু লিপ" নির্বাচন করেন; একই সাথে তিনি ঘোষণা দেন যে ভবিষ্যতে রিয়েলমি ব্র্যান্ডটি মোবাইল ফোনের দৃঢ় পারফরমেন্স ও নজরকাড়া নকশার দিকে মনোযোগ দেবে এবং তরুণদের জন্য সাশ্রয়ী মূল্যের "প্রযুক্তি" ও "সৌন্দর্যে" আনন্দময় জীবন উপহার দেবে।
২০১৮ সালের ১৫ই নভেম্বর রিয়েলমি তাদের একটি নতুন লোগো প্রকাশিত করে।
২০১৮ সালের ২২ নভেম্বর রিয়েলমি ভারতের স্মার্টফোন বাজারের প্রথম উদীয়মান ব্র্যান্ডে পরিণত হয়।
জিম্বাবুয়ে জাতীয় ফুটবল দল

জিম্বাবুয়ে জাতীয় ফুটবল দল () হচ্ছে আন্তর্জাতিক ফুটবলে জিম্বাবুয়ের প্রতিনিধিত্বকারী পুরুষদের জাতীয় দল, যার সকল কার্যক্রম জিম্বাবুয়ের ফুটবলের সর্বোচ্চ নিয়ন্ত্রক সংস্থা জিম্বাবুয়ে ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬৫ সাল হতে ফুটবলের সর্বোচ্চ সংস্থা ফিফার এবং ১৯৮০ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯২৯ সালের ২৬শে জুন তারিখে, জিম্বাবুয়ে প্রথমবারের মতো আন্তর্জাতিক খেলায় অংশগ্রহণ করেছে; রোডেশিয়ার সালিসবারিতে অনুষ্ঠিত উক্ত ম্যাচে জিম্বাবুয়ে দক্ষিণ রোডেশিয়া হিসেবে ইংল্যান্ডের কাছে ৪–০ গোলের ব্যবধানে পরাজিত হয়েছে।
"যোদ্ধা" নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় জিম্বাবুয়ের রাজধানী হারারেতে অবস্থিত। বর্তমানে এই দলের ম্যানেজারের দায়িত্ব পালন করছেন জ্রাভকো লোগারুশিচ এবং অধিনায়কের দায়িত্ব পালন করছেন ইউপেনে আক্রমণভাগের খেলোয়াড় নলেজ মুসোনা।
জিম্বাবুয়ে এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে জিম্বাবুয়ে এপর্যন্ত ৪ বার অংশগ্রহণ করেছে, যেখানে প্রত্যেকবার তারা শুধুমাত্র গ্রুপ পর্বে অংশগ্রহণ করতে সক্ষম হয়েছে।
পিটার এনদলোভু, নরমান মাপেজা, তিনাশে নেঙ্গোমাশা, নলেজ মুসোনা এবং খামা বিল্লিয়াতের মতো খেলোয়াড়গণ জিম্বাবুয়ের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ১৯৯৫ সালের এপ্রিল মাসে প্রকাশিত র‌্যাঙ্কিংয়ে জিম্বাবুয়ে তাদের ইতিহাসে সর্বোচ্চ অবস্থান (৪০তম) অর্জন করে এবং ২০০৯ সালের অক্টোবর মাসে প্রকাশিত র‌্যাঙ্কিংয়ে তারা ১৩১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে জিম্বাবুয়ের সর্বোচ্চ অবস্থান হচ্ছে ৫৬তম (যা তারা ১৯৯৫ সালে অর্জন করেছিল) এবং সর্বনিম্ন অবস্থান হচ্ছে ১২৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
কুয়েত জাতীয় ফুটবল দল

কুয়েত জাতীয় ফুটবল দল () হচ্ছে আন্তর্জাতিক ফুটবলে কুয়েতের প্রতিনিধিত্বকারী পুরুষদের জাতীয় দল, যার সকল কার্যক্রম কুয়েতের ফুটবলের সর্বোচ্চ নিয়ন্ত্রক সংস্থা কুয়েত ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং একই সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৬১ সালের ৩রা সেপ্টেম্বর তারিখে, কুয়েত প্রথমবারের মতো আন্তর্জাতিক খেলায় অংশগ্রহণ করেছে; মরক্কোয় অনুষ্ঠিত কুয়েত এবং লিবিয়ার মধ্যকার উক্ত ম্যাচটি ২–২ গোলে ড্র হয়েছে।
৬০,০০০ ধারণক্ষমতাবিশিষ্ট জাবির আল-আহমদ আন্তর্জাতিক স্টেডিয়ামে "আল-আজরাক" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় কুয়েতের রাজধানী কুয়েত সিটিতে অবস্থিত। বর্তমানে এই দলের ম্যানেজারের দায়িত্ব পালন করছেন আন্দ্রেস কারাস্কো কারিয়ো এবং অধিনায়কের দায়িত্ব পালন করছেন কাদসিয়ার আক্রমণভাগের খেলোয়াড় বদর আল মুতাওয়া।
কুয়েত এপর্যন্ত মাত্র ১ বার ফিফা বিশ্বকাপে অংশগ্রহণ করেছে, যেখানে তারা শুধুমাত্র প্রথম পর্বে অংশগ্রহণ করতে সক্ষম হয়েছে। অন্যদিকে, এএফসি এশিয়ান কাপে কুয়েত অন্যতম সফল দল, যেখানে তারা ১টি (১৯৮০) শিরোপা জয়লাভ করেছে। এছাড়াও, কুয়েত ২০১০ ডাব্লিউএএফএফ চ্যাম্পিয়নশিপের শিরোপা জয়লাভ করেছে।
বদর আল মুতাওয়া, জামাল মুবারক, নুহাইর আল শাম্মারি, ইউসুফ আল সালমান এবং ওয়ালিদ আলির মতো খেলোয়াড়গণ কুয়েতের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ১৯৯৩ সালের সেপ্টেম্বর মাসে প্রকাশিত র‌্যাঙ্কিংয়ে কুয়েত তাদের ইতিহাসে সর্বপ্রথম সর্বোচ্চ অবস্থান (১ম) অর্জন করে এবং ২০১৩ সালের জুন মাসে প্রকাশিত র‌্যাঙ্কিংয়ে তারা ২২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে কুয়েতের সর্বোচ্চ অবস্থান হচ্ছে ১ম (যা তারা সর্বপ্রথম ১৯৫৮ সালে অর্জন করেছিল) এবং সর্বনিম্ন অবস্থান হচ্ছে ২০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
লারিসা (প্রাকৃতিক উপগ্রহ)

লারিসা (ইংরেজি: Larissa) বা নেপচুন ৭ (ইংরেজি: Neptune VII) হল নেপচুনের পঞ্চম নিকটতম অভ্যন্তরীণ প্রাকৃতিক উপগ্রহ। এটির নামকরণ করা হয়েছে গ্রিক পুরাণে উল্লিখিত নিম্ফ লারিসার (পসেইডন অর্থাৎ রোমান পুরাণের নেপচুনের প্রেমিকা তথা গ্রিসের থেসালির লারিসা শহরের সমনামী নিম্ফ) নামানুসারে।
হ্যারোল্ড জে. রিটসেমা, উইলিয়াম বি. হুবার্ড, ল্যারি এ. লেবফস্কি ও ডেভিড জে. থোলেন পৃথিবীর মাটি থেকে একটি আকস্মিক নাক্ষত্রিক অকাল্টেশন পর্যবেক্ষণের মাধ্যমে লারিসাকে আবিষ্কার করেন। ১৯৮১ সালের ২৪ মে এটির সাময়িক নামকরণ করা হয় এস/১৯৮১ এন ১ (ইংরেজি: S/1981 N 1)। ১৯৮৯ শালে "ভয়েজার ২" ফ্লাইবাই অতিক্রমণের সময় এটি পুনরাবিষ্কৃত হয় এবং এটির কক্ষপথে এটিই যে একমাত্র বস্তু সে সম্বন্ধে বিজ্ঞানীরা নিশ্চিত হন। এরপর ১৯৮৯ সালের ২ অগস্ট এটির অতিরিক্ত নামকরণ করা হয় এস/১৯৮৯ এন ২ (ইংরেজি: S/1989 N 2)। স্টিফেন পি. সিনোট কর্তৃক এই ঘোষণায় “৫ দিনে তোলা ১০টি ছবি”র কথা উল্লেখ করা হয়েছিল, যা থেকে অনুমিত হয় এই পুনরাবিষ্কারের ঘটনাটি ঘটেছিল ২৮ জুলাইয়ের আগে। ১৯৯১ সালের ১৬ সেপ্টেম্বর উপগ্রহটির স্থায়ী নামকরণ করা হয়েছিল।
নেপচুনের চতুর্থ বৃহত্তম উপগ্রহ লারিসা অনিয়তাকার (অ-গোলকাকৃতি) এবং আপাতদৃষ্টিতে বহু-সংখ্যক সংঘাত গহ্বরের দ্বারা পরিকীর্ণ। এই উপগ্রহে ভূতাত্ত্বিক বিবর্তনের কোনও লক্ষণ দেখা যায় না। সম্ভবত নেপচুনের আদি উপগ্রহগুলির ধ্বংসাবশেষের নুড়িগুলি পুনঃসৃজিত হয়ে এই উপগ্রহটিরও উদ্ভব ঘটিয়েছিল। উল্লেখ্য, ট্রাইটন নেপচুনের মাধ্যাকর্ষণের জালে আবদ্ধ হয়ে প্রাথমিকভাবে একটি উচ্চ উৎকেন্দ্রিকতা-সম্পন্ন কক্ষপথে স্থাপিত হয়ে প্রাকৃতিক উপগ্রহে পরিণত হওয়ার সময় উক্ত আদি উপগ্রহগুলির কক্ষপথ বিঘ্নিত হয় এবং সেগুলি চূর্ণবিচূর্ণ হয়ে যায় বলেই বিজ্ঞানীরা মনে করেন।
লারিসার কক্ষপথ প্রায় বৃত্তাকার। নেপচুনের সমলয় কক্ষপথ ব্যাসার্ধের অভ্যন্তরে অবস্থিত হওয়ার দরুন জোয়ার-সংক্রান্ত গতিহ্রাসের ফলে এটি ধীরে ধীরে পেঁচিয়ে পেঁচিয়ে ভিতরের দিকে ঢুকছে। বিজ্ঞানীরা অনুমান করেন, ভবিষ্যতে হয়তো নেপচুনের রচ সীমা পার হওয়ার সময় জোয়ার-সংক্রান্ত প্রসারণের ফলে গ্যালাটিয়ার সঙ্গে নেপচুনের সংঘর্ষ লাগবে এবং গ্যালাটিয়া চূর্ণবিচূর্ণ হয়ে একটি নতুন গ্রহীয় বলয় সৃষ্টি করবে।
কেবলমাত্র "ভয়েজার ২" মহাকাশযানটিই লারিসায় পৌঁছেছে। প্রোবটি লারিসার আলোকচিত্র গ্রহণে সক্ষম হয়েছিল, যেগুলিতে দেখা গিয়েছিল উপগ্রহটির পৃষ্ঠভাগ সংঘাত গহ্বরে সমাকীর্ণ।
দক্ষিণ মার্কিন যুক্তরাষ্ট্রের ইতিহাস

দক্ষিণ মার্কিন যুক্তরাষ্ট্রের ইতিহাস কয়েকশ বছরের পুরানো। এর মধ্যে মিসিসিপিয়ার মানুষও অন্তর্ভুক্ত রয়েছেন যাঁরা তাঁদের ঢিবির মতো বাড়ির জন্য সুপরিচিত। উত্তর আমেরিকায় অনুসন্ধান ও উপনিবেশ স্থাপনের মাধ্যমে একেবারে প্রথম থেকেই এই অঞ্চলে শুরু হয়েছিল ইউরোপীয় ইতিহাস। এখনকার দক্ষিণ আমেরিকা যুক্তরাষ্ট্র এর কিছু অংশে স্পেন, ফ্রান্স এবং অবশেষে ইংল্যান্ড অনুসন্ধান করেছে এবং বসতি স্থাপন করেছে। আজও এই অঞ্চলে তাঁদের প্রত্যেকের সাংস্কৃতিক প্রভাব লক্ষ্য করা যায়। তখন থেকে কয়েক'শ শতাব্দী প্রাচীন দক্ষিণ আমেরিকার ইতিহাসে বহু গুরুত্বপূর্ণ ঘটনা নথিবদ্ধ হয়েছে যার মধ্যে আছে আমেরিকান বিপ্লব, আমেরিকান গৃহযুদ্ধ, দাসত্বের অবসান এবং আমেরিকান নাগরিক অধিকার আন্দোলন।
১৪৯২ সালে আবিষ্কৃত হওয়ার পরে নতুন বিশ্বে স্পেন ঘন ঘন অনুসন্ধানী অভিযান শুরু করেছিল। গুজব ছিল ঐখানের স্থানীয় লোকেরা সোনায় সজ্জিত থাকে। এর সাথে যৌবনের ঝর্ণা এর গল্পটিও বহু স্পেনীয় অনুসন্ধানকারীকে আগ্রহী করে তুলতে সাহায্য করেছিল এবং অবশেষে উপনিবেশিকরণ অনুসৃত হয়েছিল। জুয়ান পোনস ডি লিওন ১৫১৩ সালে ফ্লোরিডায় অবতরণ করেন। তিনিই মার্কিন যুক্তরাষ্ট্রের এই দক্ষিণে ছিলেন প্রথম ইউরোপীয়।
স্পেনীয় অভিযাত্রী হার্নান্দো দে সোটো ছিলেন প্রথম ইউরোপীয় যিনি এখনকার দক্ষিণ মার্কিন যুক্তরাষ্ট্রের গভীরে সোনা সন্ধানের অভিযানে নেতৃত্ব দিয়েছিল। তিনি চীন-এ যাওয়ার জন্যও নেতৃত্ব দিয়েছিল। ডি সোটোর দলই হ'লেন প্রথম নথিবদ্ধ ইউরোপীয় যাঁরা মিসিসিপি নদী পার হয়েছিলেন এবং তার তীরেই ১৫২২ সালে দে সোটো মারা গিয়েছিলেন। (অ্যালোনসো আলভারেজ ডি পিনেদা ছিলেন প্রথম ইউরোপীয় যিনি ১৫১৯ সালে মেক্সিকো উপসাগর থেকে বিশ মাইল যাত্রা করে এই নদীর দেখা পেয়েছিলেন)।
দে সোটোর উত্তর আমেরিকার অভিযানটি ফ্লোরিডা, জর্জিয়া, দক্ষিণ ক্যারোলিনা, উত্তর ক্যারোলিনা, আলাবামা, মিসিসিপি, আরকানসাস, লুইসিয়ানা, টেনেসি এবং টেক্সাসের বিভিন্ন অঞ্চলে বিস্তৃত ছিল। 
উত্তর আমেরিকার প্রথম ইউরোপীয় বসতির মধ্যে ছিল স্পেনীয় জনবসতি এবং তা পরবর্তীকালে ফ্লোরিডা রাজ্যে পরিণত হয়েছিল। সবার প্রথমে গড়ে উঠেছিল ত্রিস্তান দে লুনা ই আরেলানো এর ফেইলড কলোনি। ১৫৫৯ সাল থেকে এটিই হ'ল এখনকার পেনসাকোলা। ১৫৬৫ সালে প্রতিষ্ঠিত পেদ্রো মেনেন্ডেজ দে অ্যাভিলিস এর আগস্টিন ছিল আরও সফল। এটিই আজ পর্যন্ত মহাদেশীয় মার্কিন যুক্তরাষ্ট্রের প্রাচীনতম ধারাবাহিকভাবে বসবাসরত ইউরোপীয় জনবসতি যা আজও চালু রয়েছে। আলাবামা, মিসিসিপি, লুইসিয়ানা এবং টেক্সাস এর কিছু অংশেও স্পেন উপনিবেশ স্থাপন করেছিল। স্পেন দক্ষিণে কেন্টাকি থেকে ফ্লোরিডা পর্যন্ত জমিকে ভূমি অনুদান হিসাবে দক্ষিণ-পশ্চিমাঞ্চলে জারি করেছিল। এই অঞ্চলটিই এখন মার্কিন যুক্তরাষ্ট্র। রাজা পাওহাতান এর শাসিত শহরের কাছে চেসাপিক উপসাগর অঞ্চলেও একটি স্পেনীয় উপনিবেশ ছিল। এই অঞ্চলই এখন ভার্জিনিয়া এবং মেরিল্যান্ড। একশ বছরেরও বেশি সময় আগে থেকে ইংরেজ উপনিবেশ জেমসটাউন অবস্থান করছে।
রাজাকার (পাকিস্তান)

রাজাকার বা রেজাকার হলো ১৯৭১ সালে বাংলাদেশের মুক্তিযুদ্ধ চলাকালে পাকিস্তান সেনাবাহিনী কর্তৃক গঠিত একটি আধাসামরিক বাহিনী। এটি বাংলাদেশের স্বাধীনতাবিরোধী বাঙালি এবং উর্দুভাষী অবাঙালি অভিবাসীদের নিয়ে গঠিত হয়। অবরুদ্ধ বাংলাদেশে স্বাধীনতার জন্যে লড়াইরত মুক্তিবাহিনীকে প্রতিরোধ করার জন্য ১৯৭১ সালের মে মাসে খুলনায় প্রথম রাজাকার বাহিনী গঠিত হয়।
রাজাকার শব্দটি ফার্সি ভাষা থেকে আগত, এর অর্থ স্বেচ্ছাসেবী। ১৯৪০-এর দশকে ভারতের হায়দ্রাবাদের নিজাম ওসমান আলী খানের শাসনামলে একটি সশস্ত্র বাহিনী গড়ে তোলেন কাসেম রিজভী, যে বাহিনীর নাম দেওয়া হয়েছিল রাজাকার৷ হায়দ্রাবাদের সেই সশস্ত্র বাহিনীর অনুকরণেই ১৯৭১ সালে বাংলাদেশের স্বাধীনতা যুদ্ধ চলাকালে রাজাকার বাহিনী গঠন করে পাকিস্তানের সামরিক সরকার।
১৯৭১ সালে যুদ্ধরত পাকিস্তানি সামরিক বাহিনীকে সহায়তা প্রদানের উদ্দেশ্যে রাজাকার দল গঠিত হয়। ১৯৭১ সালে মুক্তিযুদ্ধের সময় পাকিস্তান সামরিক প্রশাসনকে সহায়তা প্রদানকল্পে মে মাসে খুলনায় খান জাহান আলী রোডের একটি আনসার ক্যাম্পে ৯৬ জন পাকিস্তানপন্থী কর্মী নিয়ে হায়দ্রাবাদের ‘রাজাকার’-এর অনুকরণে রাজাকার বাহিনী গঠন করা হয়। মে মাসে ইসলামী ছাত্র সংঘের প্রধান মো. ইউসুফকে রাজাকার বাহিনীর সর্বাধিনায়ক করা হয়৷ পরবর্তীকালে দেশের অন্যান্য অংশেও রাজাকার বাহিনী গড়ে তোলা হয়।
প্রথম পর্যায়ে রাজাকার বাহিনী ছিল এলাকার শান্তি কমিটির নেতৃত্বাধীন৷ ১৯৭১ সালের ১ জুন জেনারেল টিক্কা খান পূর্ব পাকিস্তান রাজাকার অধ্যাদেশ জারি করে আনসার বাহিনীকে রাজাকার বাহিনীতে রূপান্তরিত করেন৷ এর নেতৃত্ব ছিল পাকিস্তানপন্থী স্থানীয় নেতাদের হাতে৷ পরে ৭ সেপ্টেম্বর পাকিস্তানের প্রতিরক্ষা মন্ত্রণালয় থেকে জারিকৃত অধ্যাদেশে রাজাকার বাহিনীর সদস্যদের সেনাবাহিনী সদস্যরূপে স্বীকৃতি দেয়া হয়।
রাজাকার বাহিনীর প্রাথমিক পর্যায়ের প্রশিক্ষণের মেয়াদ ছিল ১৫ দিন। ১৯৭১ সালের ১৪ জুলাই কুষ্টিয়ায় রাজাকারবাহিনীর প্রথম ব্যাচের ট্রেনিং সমাপ্ত হয়। পূর্বাঞ্চলীয় সামরিক অধিনায়ক জেনারেল এ.এ.কে নিয়াজী ১৯৭১ সালের ২৭শে নভেম্বর সাভারে রাজাকার বাহিনীর কোম্পানি কমান্ডারদের প্রথম ব্যাচের ট্রেনিং শেষে বিদায়ী কুচকাওয়াজে অভিবাদন গ্রহণ করেন। পরবর্তী পর্যায়ে রাজাকার বাহিনী একটি স্বতন্ত্র অধিদপ্তরের মর্যাদায় উন্নীত হয়।
১৯৭১ সালের ১৬ ডিসেম্বর পাকবাহিনীর আত্মসমর্পণের সঙ্গে সঙ্গে রাজাকার বাহিনীর স্বাভাবিক বিলুপ্তি ঘটে।
তিরুপুর

তিরুপুর বা তিরপুর ভারতের তামিলনাড়ু রাজ্যের একটি শহর। তিরুপ্পুর হল তিরুপুর জেলার প্রশাসনিক সদর দফতর এবং তামিলনাড়ুর অষ্টম বৃহত্তম শহর ও শহরপুঞ্জ। নোইয়াল নদীর তীরে অবস্থিত শহরটি বিভিন্ন সময়ে আদি পাণ্ড্য, মধ্যযুগীয় চোল, পরবর্তী চোল, মহীশূর রাজ্য এবং ব্রিটিশদের দ্বারা শাসিত হয়। এটি রাজ্যের রাজধানী চেন্নাইয়ের প্রায় ৪৫০ কিলোমিটার (২৮০ মাইল) দক্ষিণ-পশ্চিমে, কোয়েম্বাটুরের ৫০ কিলোমিটার (৩১ মাইল) পূর্বে, এরোডের ৫০ কিলোমিটার (৩১ মাইল) দক্ষিণে ও ধরপুরামের ৫০ কিলোমিটার (৩১ মাইল) উত্তরে অবস্থিত।
তিরুপুর শহরটি পৌর কর্পোরেশন দ্বারা পরিচালিত হয়, যা ২০০৮ সালে প্রতিষ্ঠিত হয়এবং ৬০ টি ওয়ার্ডে বিভক্ত কর্পোরেশনের মোট আয়তন ১৫৯.6 কিমি। ২০১১ সালের জনগণনা অনুসারে শহরের মোট জনসংখ্যা ৮৭৭,৭৭৮ জন। তিরুপ্পুর হল তিরুপুর নির্বাচনী এলাকার একটি অংশ, যা তার সংসদ সদস্যকে নির্বাচন করে।
তিরুপুর একটি প্রধান বস্ত্র ও হাতে বোনা পোশাকের কেন্দ্র, যা ভারত থেকে তুলা দ্বারা বোনা পোশাকের মোট রফতানির ৯০% অবদান রাখে। বস্ত্র শিল্প ছয় লক্ষাধিক লোককে কর্মসংস্থান প্রদান করে এবং ২০১৪–১৫ সালে রফতানিতে ₹ ২০০ বিলিয়ন (২.৮ বিলিয়ন মার্কিন ডলার) টাকার অবদান রেখেছে।
তিরুপ্পুর সঙ্গম আমলে চেরা শাসিত কঙ্গুনাড়ু অঞ্চলের একটি অংশ গঠন করে। অঞ্চলটি একটি বিশিষ্ট রোমান বাণিজ্য পথের অংশ ছিল, যা ভারতের পূর্ব ও পশ্চিম উপকূলকে সংযুক্ত করে। মধ্যযুগীয় চোলরা খ্রিস্টীয় দশম শতাব্দীতে কঙ্গুনাড়ু জয় করে এবং চোলদের প্রস্তর খোদাই "কাঞ্চি মানাধি" (নওয়াল নদী) ও নদীর তীরে জমা হওয়া উর্বর বালির কথা উল্লেখ করে।
এই অঞ্চলটি ১৬ম শতাব্দীর মধ্যে বিজয়নগর সাম্রাজ্যের অধীনে আসে এবং পরবর্তীকালে পলয়াক্কাররা, মাদুরাই নায়কদের প্রধানরা এই অঞ্চল শাসন করে। আঠারো শতকের শেষভাগে, মাদুরাই নায়ক রাজবংশের সাথে একাধিক যুদ্ধের পরে অঞ্চলটি মহীশূর রাজ্যের অধীনে আসে। ইঙ্গ-মহীশূর যুদ্ধে টিপু সুলতানের পরাজয়ের পরে ব্রিটিশ ইস্ট ইন্ডিয়া কোম্পানি এই অঞ্চলটিকে ১৭৯৯ সালে মাদ্রাজ প্রেসিডেন্সীতে অন্তর্ভুক্ত করে।
তিরুপ্পুর সেচ খামার সহ একটি কৃষি শহর ছিল এবং ১৯৭০-এর দশকে কৃষকরা বিভিন্ন বস্ত্র সম্পর্কিত কারখানার ক্ষুদ্র মালিক হন। বস্ত্র শিল্পে গঠিত ছোট ছোট আকারের ইউনিটগুলিকে একটি আন্তঃ বোনা পোশাকের নেটওয়ার্কের দিকে পরিচালিত করে, যার ফলে শহরটি একটি বড় বস্ত্র শিল্প কেন্দ্রের আকার ধারণ করে। ২০০৮ সালে তিরুপ্পুর একটি পৌর কর্পোরেশন হয়ে ওঠে এবং ২০০৯ সালে কোয়েম্বাতুর জেলা ও এরোড জেলা থেকে পৃথক হয়ে তিরুপ্পুর জেলা গঠিত হয়।
কার্সিনোমা

কার্সিনোমা () হচ্ছে আবরণী কোষ থেকে বিকশিত হওয়া এক প্রকার ম্যালিগন্যান্সি। দেহের ভেতরের বা বাইরের পৃষ্ঠতলে অবস্থিত কলা থেকে এ ধরনের ক্যান্সারের বিকাশ শুরু হয় আর এটি উৎপন্ন হয় এমন সব কোষ থেকে যেগুলো ভ্রূণের বিকাশের সময়ে এন্ডোডার্ম, মেসোডার্ম বা এক্টোডার্ম জনন স্তর থেকে তৈরি হয়। যখন কোনো কোষের ডিএনএ ক্ষতিগ্রস্ত বা পরিবর্তিত হওয়ার ফলে কোষের অনিয়ন্ত্রিত বৃদ্ধি শুরু হয়ে তা ম্যালিগন্যান্টে পরিণত হয় তখন তাকে কার্সিনোমা বলে।
বায়োপসি দ্বারা সুনির্দিষ্টভাবে কার্সিনোমা নির্ণয় করা সম্ভব। বায়োপসির জন্য প্রয়োজনীয় নমুনা সংগ্রহে ফাইন-নিডল অ্যাসপিরেশন প্রক্রিয়া বা অত্যন্ত সরু সূচের মাধ্যমে আক্রান্ত অংশ থেকে সংগৃহীত কলার নমুনা, কোর বায়োপসি বা শরীর থেকে অপসারিত হওয়া আক্রান্ত অংশের বায়োপসি, অথবা কোনো একক নোডের পুরোটা অংপসারণ করে নমুনা সংগ্রহ করা হয়। পরবর্তীতে সংগৃহীত নমুনা একজন রোগ বিশেষজ্ঞ কর্তৃক অণুবীক্ষনিক পরীক্ষার মাধ্যমে কলার আবরণী কোষের আণবিক, কোষীয়, এবং কলার গাঠনিক বৈশিষ্ট্যসমূহ নির্ণয় করা প্রয়োজন।
কিছু কার্সিনোমা সেগুলোর কোষ যে অঙ্গের অন্তর্ভুক্ত তার নাম অনুসারে নামকরণ করা হয়। এমন কার্সিনোমার মধ্যে রয়েছে হেপাটোসেলুলার কার্সিনোমা, বৃক্কের কোষের কার্সিনোমা, ইত্যাদি।
যদিও সাধারণত ক্যান্সারকে বার্ধক্যকালীন রোগ হিসেবে ধরা হয়ে থাকে, তবে শিশুরাও ক্যান্সারে আক্রান্ত হতে পারে। প্রাপ্তবয়স্কদের তুলনায় শিশুদের মধ্যে কার্সিনোমা জাতীয় ক্যান্সারের হার খুব-ই কম। কার্সিনোমায় আক্রান্তদের মধ্যে শিশুর সংখ্যা শতকরা ১ ভাগেরও কম। ডিম্বাশয়ের কার্সিনোমার ক্ষেত্রে দুইটি প্রধান ঝুঁকি হচ্ছে বয়স এবং পারিবারিক ইতিহাস।
ব্লাস্টোমা

ব্লাস্টোমা () হচ্ছে মূলত এক প্রকার ক্যান্সার যা সাধারণত শিশুদের মাঝে বেশি দেখা যায়। মূলত প্রিকার্সর কোষ বা ব্লাস্ট হিসেবে পরিচিত অপরিণত কোষের ম্যালিগন্যান্সিকে ব্লাস্টোমা হিসেবে অভিহিত করা হয়। ব্লাস্টোমা ধরনের ক্যান্সারের মধ্যে রয়েছে নেফ্রোব্লাস্টোমা, মেডুলোব্লাস্টোমা, রেটিনোব্লাস্টোমা ইত্যাদি। ব্লাস্টোমা ধরনের ক্যান্সারের নামের শেষে সাধারণত ব্লাস্টোমা শব্দটি যুক্ত থাকে যার দ্বারা বোঝানো হয় যে আদি ও অপরিণত কোষ থেকে টিউমারটি সৃষ্টি হয়েছে। ক্যান্সারধর্মী টিউমার ছাড়াও অপরিণত কোষের কিছু বেনাইন টিউমারকে নির্দেশ করতেও ব্লাস্টোমা শব্দটি ব্যবহৃত হতে পারে; যেমন কন্ড্রোব্লাস্টোমা নামক হাড়ের বেনাইন টিউমার তরুণাস্থিতে থাকা কন্ড্রোসাইটের পূর্ববর্তী অপরিণত কোষ থেকে সৃষ্টি হয়।
হেপাটোব্লাস্টোমা হচ্ছে শিশুদের মধ্যে হওয়া সবচেয়ে প্রচলিত ম্যালিগন্যান্সি, যা সাধারণত শিশুর জন্মের প্রথম তিন বছরের মধ্যে ধরা পড়ে। গত তিন দশকে হেপাটোব্লাস্টোমার প্রকোপ বৃদ্ধি পেয়েছে। জন্মের সময় ১ কেজির নিচে ওজন বিশিষ্ট অপরিণত শিশুর ক্ষেত্রে হেপাটোব্লাস্টোমা হওয়ার ঝুঁকি বেশি দেখা যায়। অপরিণত শিশুর বেঁচে থাকার হার বৃদ্ধির সাথে হেপাটোব্লাস্টোমায় আক্রান্ত হওয়ার হার বৃদ্ধি পাওয়ার সম্পর্ক থাকতে পারে। এই রোগের লক্ষণগুলোর মধ্যে রয়েছে পেটে অস্বস্তি, ক্লান্তি, অরুচি, এবং রক্তস্বল্পতা।
যেসকল মস্তিষ্কের টিউমার শিশুদের মাঝে বেশি পরিলক্ষিত হয় তার মধ্যে মেডুলোব্লাস্টোমাঅন্যতম। শিশুদের ম্যালিগন্যান্ট মস্তিষ্কের টিউমারের মধ্যে এই রোগের হার প্রায় ২০%। লঘুমস্তিষ্কের আদি নিউরোএক্টোডার্মাল টিউমার হিসেবে এটিকে শ্রেণীবদ্ধ করা হয়েছে। আক্রান্ত হওয়ার প্রথম কয়েক বছরের মধ্যে মৃত্যুর হার প্রায় ১৫%, যদিও বর্তমানে আধুনিক চিকিৎসার ফলে এই রোগে আরোগ্যের হার ৬০% পর্যন্ত বৃদ্ধি পেয়েছে। টিউমারের সম্পূর্ণ অপসারণের পাশাপাশি অস্ত্রোপচারের আগে ও পরে কেমোথেরাপিএই রোগের সবচেয়ে প্রচলিত চিকিৎসা।
মহাধমনী

মহাধমনী বা গ্রীবা হচ্ছে মানব দেহের প্রধান ও সর্ববৃহৎ ধমনী। হৃৎপিণ্ডের বাম নিলয় থেকে উৎপন্ন হয়ে এটি উদর পর্যন্ত পরিব্যপ্ত হয়েছে যেখানে এটি সাধারণ ইলিয়াক ধমনী নামক দুটি ছোট শাখা ধমনীতে বিভক্ত হয়েছে। মহাধমনী সংবহন তন্ত্রের সকল অংশে অক্সিজেন সমৃদ্ধ রক্ত পরিবহন করে।
মহাধমনী সংবহন তন্ত্রের অন্তর্ভুক্ত সকল অংশে, অর্থাৎ দেহের সকল অংশে রক্ত পরিবহন করে। এর একমাত্র ব্যতিক্রম হচ্ছে ফুসফুসের শ্বসন অঞ্চল। কারণ সেখানে অক্সিজেন সমৃদ্ধ রক্ত সরবরাহ করে পালমোনারি শিরা। মহাধমনীর উর্দ্ধগামী অংশ থেকে উৎপন্ন শাখা তথা উচ্চতর ভেনা ক্যাভা হৃৎপিণ্ডে, অ্যাওর্টিক আর্চ থেকে উৎপন্ন শাখা মাথা, ঘাড়, এবং বাহুতে, বক্ষপিঞ্জরের দিকে নিম্নগামী অংশ থেকে উৎপন্ন শাখা বুকে (হৃৎপিণ্ড ও শ্বসন অঞ্চল ব্যতীত), এবং উদরীয় মহাধমনী থেকে উৎপন্ন শাখাগুলো উদরাঞ্চলে অক্সিজেন সমৃদ্ধ রক্ত পরিবহন করে। সাধারণ ইলিয়াক ধমনীদ্বয়ের মাধ্যমে শ্রোণি এবং পায়ে রক্ত সরবরাহ করা হয় যা উদরীয় মহাধমনীর শাখা ধমনী।
টড

টড ব্যাঙের নির্দিষ্ট বিশেষত বুফোনিডে পরিবারের সাধারণ নাম, যা শুকনো, চামড়াযুক্ত ত্বক, ছোট পা এবং প্যারোটয়েড গ্রন্থিগুলিকে আচ্ছাদন করে বড় আকারের দোল(ফোঁড়া) দ্বারা চিহ্নিত করা হয় ।
ব্যাঙ এবং টডের মধ্যে কোন পার্থক্য বৈজ্ঞানিক শ্রেণিবিন্যাসে তৈরি করা হয়নি, তবে এটি জনপ্রিয় সংস্কৃতিতে ( লোকজ শ্রেণিবিন্যাসে) যেখানে টডগুলি শুষ্ক , রুক্ষ ত্বক ও পার্থিব বাসস্থানগুলির সাথে সম্পর্কিত।
বৈজ্ঞানিক বর্গীকরণ সূত্র ইন, টডেদের যেসব পরিবারে পাওয়া যায় Bufonidae, Bombinatoridae, Calyptocephalellidae, Discoglossidae, Myobatrachidae, Pelobatidae, Rhinophrynidae, Scaphiopodidae এবং Microhylidae। 
সাধারণত একটি টডের ত্বকের সবচেয়ে বড় ফোঁড়াগুলি হ'ল সেগুলো যা প্যারোটয়েড গ্রন্থিগুলিকে ঢেকে রাখে । ফোঁড়াগুলিকে সাধারণত ওয়ার্ট বলা হয়, তবে প্যাথলজিক ওয়ার্টগুলির সাথে তাদের কোনও সম্পর্ক নেই, আকারে স্থির , স্বাস্থ্যকর নমুনাগুলিতে উপস্থিত থাকে এবং সংক্রমণের কারণে হয় না।
টড অপ্রজনন থেকে প্রজনন স্থানের পুকুর এবং হ্রদে ভ্রমণ করে। বোজার্ট (১৯৪৭) পরামর্শ দেয় যে পুকুর ঘরের সবচেয়ে গুরুত্বপূর্ণ ইঙ্গিতটি টডের ডাক । টডেরা, অনেক উভচরদের মতো, প্রজনন সাইটের বিশ্বস্ততা ( ফিলোপ্যাট্রি ) প্রদর্শন করে। স্বতন্ত্র আমেরিকান টডেরা তাদের প্রজনন জলাশয়ে ফিরে আসে বংশবৃদ্ধির জন্য যেখানে তারা সম্ভাব্য সঙ্গী হিসাবে ভাইবোনদের মুখোমুখি হওয়ার সম্ভাবনা রয়েছে। যদিও একটি প্রজাতির মধ্যে প্রজননের অজস্র উদাহরণ সম্ভব, ভাইবোনরা খুব কমই সঙ্গম করে। টডেরা নিকটাত্মীয়ের চেনে এবং তাদের সাথে সঙ্গম করা এড়িয়ে চলে। পুরুষদের দেওয়া বিজ্ঞাপনের কণ্ঠস্বরগুলি ইঙ্গিত হিসাবে পরিবেশন করে যা মহিলা স্বজনরা চিনতে পারে। এইভাবে আত্মীয় চিনতে পারা অন্তঃপ্রজনন এবং ফলস্বরূপ অন্তঃপ্রজননজনিত হতাশা এড়াতে সাহায্য করে ।
কেনেথ গ্রাহামের উপন্যাস "দ্য উইন্ড ইন দ্য উইলোজ"(১৯০৮) -তে মি. টড একটি পছন্দনীয় এবং জনপ্রিয় চরিত্র ,যদি স্বার্থপর, নেশাবাদী এবং কৌতুক চরিত্র হয়।
বইটির উপর ভিত্তি করে এ.এ.মিল্নে-র নাটক "টড অফ টড হল"(১৯২৯)এর প্রধান চরিত্রে মি.টড উপস্থিত হয়েছিলেন।
চীনা সংস্কৃতিতে মানি টড(বা,ব্যাঙ) জিন চ্যান সমৃদ্ধির জন্য একটি ফেং শুই কবজ হিসাবে উপস্থিত হয়।
বালকুমারী, নুওয়াকোট

বালকুমারী, নুওয়াকোট নেপালের বাগমতী অঞ্চলের নুওয়াকোট জেলার একটি গ্রাম উন্নয়ন কমিটি । ১৯৯১ সালে নেপাল আদমশুমারি অনুসারে এর জনসংখ্যা ছিল ২০৭২ জন এবং পরিবারের সংখ্যা ছিল ৩৯৬টি।
বেলকোট

বেলকোট হল মধ্য নেপালের বাগমতী জোনের নুওয়াকোট জেলার একটি গ্রাম উন্নয়ন কমিটি । ১৯৯১ সালে নেপালের আদমশুমারি অনুসারে এর জনসংখ্যা ১২৪৭ বাড়িতে ৬৭৭৬ জন।
মালহুন খাতুন

কামেরিয়ে মালহুন খাতুন বা ইংরেজিতে প্রসিদ্ধ মালহুন হাতুন (মাল হাতুন বা মালা হাতুন নামেও পরিচিত; মৃত্যু ১৩২৬ সালের পরে মারা যান) ছিলেন উসমানীয় সাম্রাজ্যের প্রতিষ্ঠাতা প্রথম উসমানের দ্বিতীয় স্ত্রী। তিনি ছিলেন সুলতান ওরহানের মা।
কিছু ঐতিহাসিকের মতে, মালহুন খাতুন ছিলেন আনাতোলিয়ার তুর্কি বে ওমর বে এর কন্যা। অতীতে অনেক কথাবর্তা ছিলো যে, তিনি শেখ এদেবালির কন্যা ছিলেন। কারণ উসমানীয় আমলের বেশিরভাগ ইতিহাসবিদ স্বীকার করেছেন যে, তিনি প্রকৃতপক্ষে তাঁর কন্যা ছিলেন। যদিও তার নাম আজ অবধি দ্বন্দ্বের বিষয় হয়ে দাঁড়িয়েছে। তবে এখন জানা গেছে যে, শেখ এদেবালির কন্যা ছিলেন রাবিয়া বালা হাতুন। অন্যান্য সূত্রে আছে, তিনি আনাতোলিয়ার সেলজুক উজির ওমর আবদুলাজিজ বেয়ের কন্যা ছিলেন।
সুলতান ওরহান কর্তৃক নির্মিত ১৩২৪ সালের কিছু দলিল থেকে জানা যায় যে, জনপ্রিয় ঐতিহাসিক ঐতিহ্য অনুসারে তার মা মালহুন খাতুন শেখ এদেবালির কন্যা ছিলেন না বরং তিনি ছিলেন "ওমর বে" এর কন্যা। আনাতোলিয়ার রাজবংশ দ্বারা ব্যবহৃত "বে" উপাধিটি পরামর্শ দেয় যে, মালহুন খাতুনের বাবা কিছু মর্যাদা এবং কর্তৃত্বের ব্যক্তি ছিলেন। ধারণা করা হয়, তিনি একটি "আমুরি" (উমেরি) নামে ক্ষুদ্র রাজ্যের শাসক ছিলেন, যা উসমানীয় রাজ্যের উত্তর-পূর্বে অবস্থিত ছিলো এবং ১৩ তম শতাব্দীর শেষের দিকে বা ১৪ শতকের গোড়ার দিকে ক্ষুদ্র রাজ্যটি অদৃশ্য হয়ে যায়।
১৩শ শতাব্দীর বাইজেন্টাইন ইতিহাসবিদ জর্জ প্যাচিমেরেস এর মতে, ওমরের এক পুত্র স্থানীয় বাইজেন্টাইন টেকফুর এর বিরুদ্ধে অভিযানের সময় উসমানের সাথে লড়াই করেছিলেন। প্যাচিমেরেসের মতে, উসমানীয়রা উত্তর-পশ্চিম আনাতোলিয়ায় বাইজেন্টাইনদের বিরুদ্ধে প্রধান আক্রমণকারী হিসাবে তাদের মৃত্যুর আগ পর্যন্ত "আমুরি" (উমেরি) এর ভূমিকা গ্রহণ করেছিলো। ইতিহাসবিদ জর্জ প্যাচিমেরেস এর মতামতটি নিয়ে অন্যান্য ইতিহাসবিদরা বলেন, যদি প্যাচিমেরেসের মতামতটি সঠিক হয়, তবে সময় এবং রাজনৈতিক প্রেক্ষাপট উসমান এবং ওমর বেয়ের মেয়ের মধ্যে বিয়ে হওয়া অন্যতম কারণ ছিলো।
তুর্কি ঐতিহাসিক কল্পকাহিনী টিভি সিরিজ ""-এ মালহুন হাতুন এর চরিত্রে অভিনয় করেছেন তুর্কি অভিনেত্রী ইয়ালদিজ জাগরি আতিকসোই।
শহীদ শামসুদ্দিন স্টেডিয়াম

শহীদ শামসুদ্দিন স্টেডিয়াম (সিরাজগঞ্জ জেলা স্টেডিয়াম নামেও পরিচিত) বাংলাদেশের একটি জেলা পর্যায়ের স্টেডিয়াম। স্থাপনাটি সিরাজগঞ্জ জেলার সদর থানায় সিরাজগঞ্জ পৌরসভার হোসেনপুরে স্টেডিয়াম ও সদর হাসপাতাল সড়কে পূর্বে অবস্থিত। স্টেডিয়ামটি বাংলাদেশের স্বাধীনতা যুদ্ধের ইতিহাস বিজরিত স্থান। এই স্টেডিয়ামে নিয়মিত খেলা আয়োজনের পাশাপাশি বাংলাদেশের দিবসসমূহের বিভিন্ন অনুষ্ঠান আয়োজিত হয়। বাংলাদেশের বেশীর ভাগ স্টেডিয়ামের মত এই ক্রীড়া স্থাপনাটিও জাতীয় ক্রীড়া পরিষদের অধিভূক্ত ও এবং স্থানীয় সিরাজগঞ্জ জেলা ক্রীড়া সংস্থার তত্ত্বাবধায়নে রয়েছে।
বাংলাদেশ স্বাধীনতা অর্জনের পূর্বে স্থাপনাটি 'জিন্না স্টেডিয়াম' নামে পরিচিত ছিল। বাংলাদেশের স্বাধীনতা যুদ্ধ শুরু হওয়ার আগেই ১৯৭১ সালের ৩ মার্চ থেকে সিরাজগঞ্জ অঞ্চলের মুক্তিযোদ্ধারা এই স্টেডিয়ামে অস্ত্র চালনার প্রাথমিক প্রশিক্ষণ নিতেন। মুক্তিযুদ্ধের সময় এ স্টেডিয়ামে প্রশিক্ষণ চালু ছিল। পরবর্তীতে মুক্তিযুদ্ধে পাক হানাদার বাহিনীর নির্যাতনে নিহত আবুল কালাম শামসুদ্দিনের সম্মানে স্থাপনাটির নাম 'এ কে শামসুদ্দিন স্টেডিয়াম' করা হয়।
"শহীদ শামসুদ্দিন স্টেডিয়াম" ১৩ একর ভূমির উপর নির্মিত। এটির মাঠ চারপাশে গ্যালারির জন্য অতিরিক্ত স্থান আছে। গ্যালারি অর্ধ নির্মিত। গ্যালারিতে প্রবেশের চারটি প্রবেশপথ আছে। স্টেডিয়ামের বাহিরে দক্ষিণাংশে একটি জলাশয় রয়েছে। 
"শহীদ শামসুদ্দিন স্টেডিয়ামে" সিরাজগঞ্জ জেলা পর্যায়ের বিভিন্ন খেলাধুলা বিশেষ করে ক্রিকেট ও ফুটবলের নিয়মিত আয়োজন হয়। নিয়মিত ক্রীড়ানুষ্ঠান ছাড়াও স্টেডিয়ামটিতে বাংলাদেশের জাতীয় দিবসের কুচকাওয়াজ অনুষ্ঠানের জন্য ব্যবহৃত হয়। 
২০০৩ সালের ১৮-২৯ জুন জাতীয় ফুটবল চ্যাম্পিয়নশিপ-এর সিরাজগঞ্জ অঞ্চলের বাছাইপর্বের খেলা এই স্টেডিয়ামে অনুষ্ঠিত হয়েছিল।
লকঅ্যালয়

লকঅ্য়ালয় বা লকসংকর হলো বেরিলিয়াম এবং অ্যালুমিনিয়ামের একটি সংকর ধাতু। এতে শতকরা ৬২ ভাগ বেরিলিয়াম এবং শতকরা ৩৮ ভাগ অ্যালুমিনিয়াম থাকে। নির্দিষ্ট কিছু কাজের জন্য এই সংকর ধাতুটি শক্তিশালী হওয়ায় এটিকে মহাকাশ প্রযুক্তিতে কাঠামোগত ধাতু হিসাবে ব্যবহার করা হয়ে থাকে। এই সংকর ধাতুটি অনমনীয়। ১৯৬০ এর দশকে লকহিড মিসাইলস অ্যান্ড স্পেস কোম্পানি এই সংকর ধাতুটি সর্বপ্রথম তৈরি করে। এই সংকর ধাতুটি লকহিড ওয়াইএফ ১২ এবং এলজিএম -৩০ মিনিটম্যান ক্ষেপণাস্ত্রে ব্যবহৃত হয়েছিল। ১৯৭০ এর দশকে এই সংকর ধাতুটির উৎপাদনে সমস্যা হওয়ায় শুধু মাত্র কয়েকটি বিশেষ ক্ষেত্রে এর ব্যবহার সীমাবদ্ধ থাকে। ১৯৭০ এর দশকের মাঝামাঝি সময় থেকে লকঅ্যালয় আর বাণিজ্যিকভাবে পাওয়া যেত না।
১৯৯০ সালে ম্যটারিওন বেরিলিয়াম অ্যান্ড কমপোজিটস নামে একটি কোম্পানি আলবিমেট (AlBeMet) ট্রেড নামে এই লকঅ্য়ালয় মিশ্র ধাতুর পাউডার-সিনটারের সংমিশ্রণটি বাণিজ্যিকভাবে বাজারে পুনরায় চালু করে।
মধুরান্তকম

মধুরান্তকম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি পৌরনিগম। শহরটি তামিলনাড়ুর কৃত্রিম ও দ্বিতীয় বৃৃহত্তম মধুরান্তকম হ্রদের জন্য পরিচিত৷ জনশ্রুতি রয়েছে চোল রাজা উত্তম চোল এই হ্রদটি নির্মাণ করান এবং মধুরান্তকম নাম রাখেন৷ শহরটিতে অবস্থিত অন্যতম আকর্ষণটি হলো এরিকাতা রাম মন্দির৷
শ্রী রামানুজ আচার্যের পদধুলিধন্য কিছু স্থানের মধ্যে মধুরান্তকম অন্যতম৷ তবে এখানে কোনো আলবার ভক্তিগীতি রচনা করেন নি৷ স্থানটির বিশেষত্ব এই যে, বাকি সকল স্থানে রামানুজাচার্যের গৈরিক বস্ত্র পরিহিত মূর্তি থাকলেও এখানে মূর্তিটি শ্বেতবস্ত্র৷
তার রচিত দুটি পদ্য অনুযায়ী কথক মানবল মামুনিগল স্থানীয়দের নিকট পূর্ব পাপের প্রায়শ্চিত্তের জন্য এঅ স্থানটির মাহাত্ম্যের কথা উল্লেখ করেন৷ শহরটিতে লক্ষ্মী-নরসিংহ, পেরিয়া-নাম্বি, রামানুজাচার্য, অণ্ডাল, সুদর্শন ও বেদান্ত দেশিকের মূর্তি রয়েছে৷ রামানুজাচার্য মন্দিরের বিপরীতে অবস্থিত জলাধারের প্রান্তেই রয়েছে অঞ্জনেয় মূর্তি৷
মধুরান্তকম শহর জেলাসদর চেঙ্গলপট্টু থেকে ২৫ কিলোমিটার ও রাজধানী চেন্নাই থেকে ৮২ কিলোমিটার দূরে অবস্থিত৷ এটি বর্তমানে মধুরান্তকম তালুকের সদর৷
মধুরান্তকমের নিকট অবস্থিত জলাধারটি আশেপাশের ১,০০০ টি গ্রামের সেচের কাজে ব্যবহৃত হয়৷ জলাধারটি জলপূর্ণ হলে এটি থেকে নির্গত কিলিয়ার নদীতেও বন্যা পরিস্থিতি তৈরি হয়৷ কিলিয়ার নদী পালার নদীতে মিলিত হয় ও পালার নদীর জল বঙ্গোপসাগরে পতিত হয়৷ মধুরান্তকম করমণ্ডল উপকূল বরাবর অবস্থিত ও উত্তর-পূর্ব মৌসুমী বায়ুর প্রভাবে বৃষ্টিপাত হয়৷ দক্ষিণ-পশ্চিম মৌসুমী বায়ুর প্রভাবে সন্ধ্যায় সামান্য বৃষ্টিঅহয়ে থাকে৷
তালুকে বাইয়ানূর, মালাইপালয়ম, পেরুম্বেরকণ্ডিগাই, চিত্রবাড়ি নামে ছোট ছোট পাহাড় দেখা যায়৷ উপকূল অঞ্চলে লোহিতমৃত্তিকা ও অন্যান্য অংশে কৃষ্ণমৃত্তিকা দেখা যায়৷
মধুরান্তকম শহর থেকে চেন্নাই, চেঙ্গলপট্টু, কাঞ্চীপুরম, উত্তরমেরূর, তিরুকালকুন্দ্রম, কডলুর, চেইয়ুর পর্যন্ত বাস পরিবহন ব্যবস্থা রয়েছে৷ চেন্নাই-ভিল্লুপুরম পথে মধুরান্তকম রেলওয়ে স্টেশন এই শহরের নিকটেই অবস্থিত৷
মধুরান্তকম থেকে প্রায় উত্তর-পশ্চিমে রয়েছে বেড়ন্তাঙ্গল পাখিরালয় এবং কারিকিলি পাখিরালয়৷
২০১১ খ্রিস্টাব্দে ভারতের জনগণনা অনুসারে মধুরান্তকম শহরের জনসংখ্যা ৩০,৭৯৬ জন, যেখানে প্রতি হাজার পুরুষে নারী সংখ্যা ১,০১৯ জন, গড় লিঙ্গানুপাত ৯২৯ থেকে অধিক৷ ছয় বছর অনূর্ধ্ব শিশু সংখ্যা ৩,১৮৪ জন, যার মধ্যে শিশুপুত্র ১,৬১৫ ও শিশুকন্যা ১,৫৬৯ জন৷ শহরের গড় সাক্ষরতার হার ৮৪.১০ শতাংশ, যেখানে পুরুষ সাক্ষরতার হার ৯০.৮৮ শতাংশ ও নারী সাক্ষরতার হার ৭৭.৪৮ শতাংশ৷ শহরের মোট পরিবার সংখ্যা ৭,৬৯৯ টি৷ মোট ১২,১৩৫ জন শ্রমজীবী, যেখানে ১৫৮ জন কৃষক, ১,০৪০ জন মূল কৃষিজীবী, ২৮৩ জন গৃহস্থলী কর্মী, ৮,০৬৬ জন অন্যান্য শ্রমজীবী৷ ২,৫৮৮ জন প্রান্তিক শ্রমজীবী, যেখানে ২১ জন প্রান্তিক কৃষক, ১,০৩১ জন প্রান্তিক কৃৃষিজীবী, ১০৬ জন প্রান্তিক গৃহস্থলী কর্মী এবং ১,৪৩০ জন অন্যান্য প্রান্তিক শ্রমজীবী৷
তপসিলি জাতির জন্য সংরক্ষিত মধুরান্তকম বিধানসভা কেন্দ্রটি তামিলনাড়ুর কেন্দ্র পুনর্গঠনের পর গঠিত নতুন নির্বাচন কেন্দ্র৷ এটি কাঞ্চীপুরম লোকসভা কেন্দ্রের অন্তর্গত৷
পিটার পল গোমেজ

পিটার পল গোমেজ পূর্ব পাকিস্তানের প্রতিনিধি হিসাবে পাকিস্তানের দ্বিতীয় জাতীয় পরিষদের সদস্য ছিলেন।
পিটার পল গোমেজ পাকিস্তানের গণপরিষদের সদস্য ছিলেন।
সৈয়দ মিসবাহউদ্দিন হুসেন

সৈয়দ মিসবাহউদ্দিন হুসেন ছিলেন একজন পাকিস্তানি রাজনীতিবিদ। তিনি পূর্ব পাকিস্তান থেকে দ্বিতীয় জাতীয় পরিষদের সদস্য হিসেবে দায়িত্ব পালন করেন। তিনি সোহ্‌রাওয়ার্দী সরকারের আমলে ১৮ অক্টোবর ১৯৫৭ থেকে ১৬ ডিসেম্বর ১৯৫৭ পর্যন্ত যোগাযোগ মন্ত্রী হিসেবে দায়িত্ব পালন করেন।
হুসাইন জন্মগ্রহণ করেন বঙ্গালি মুসলিম সৈয়দ একটি জমিদার পরিবারে। তাঁর জন্মস্থান ছিল বঙ্গ প্রদেশের এর ময়মনসিংহ জেলার জাওয়ানশাহী পরগনার অষ্টগ্রাম গ্রামে (বর্তমানে বাংলাদেশের কিশোরগঞ্জ জেলায় অবস্থিত)। তাঁর চাচাতো ভাই সৈয়দ মোয়াজ্জম উদ্দিন হোসেন স্বাধীনতা-পূর্ব সময়ে বঙ্গের শিক্ষামন্ত্রী ছিলেন। তাঁর ভাতিজা-নাতি ফজলে হাসান আবেদ একজন প্রখ্যাত সমাজসংস্কারক ও ব্র্যাক এর প্রতিষ্ঠাতা।
সৈয়দ মিসবাহউদ্দিন হুসেন পাকিস্তানের গণপরিষদের সদস্য ছিলেন। তিনি পাকিস্তানের সশস্ত্র বাহিনীতে বাঙালির প্রতিনিধিত্বের অভাবের বিরুদ্ধে সমাবেশে বক্তব্য রেখেছিলেন। তিনি বিশ্বাস করেছিলেন যে এটি একটি "স্বল্প দৃষ্টিভঙ্গি নীতি" যা পাকিস্তানের "ধ্বংস" এনে দেবে।
রস রাজ মন্ডল

রস রাজ মন্ডল পূর্ব পাকিস্তানের প্রতিনিধি হিসাবে পাকিস্তানের দ্বিতীয় জাতীয় পরিষদের সদস্য ছিলেন।
রস রাজ মন্ডল পাকিস্তানের গণপরিষদের সদস্য ছিলেন। ২ সেপ্টেম্বর ১৯৫৩ সালে তিনি অর্থপ্রতিমন্ত্রী হিসাবে শপথ গ্রহণ করেছিলেন। তিনি পূর্ব বাংলা তফসিলি জাতি ফেডারেশনের সাধারণ সম্পাদক ছিলেন।
মোসলেম আলী মোল্লা

মোসলেম আলী মোল্লা পূর্ব পাকিস্তানের প্রতিনিধি হিসাবে পাকিস্তানের দ্বিতীয় জাতীয় পরিষদের সদস্য ছিলেন।
মোসলেম আলী মোল্লা পাকিস্তানের গণপরিষদের সদস্য ছিলেন।
শৈলেন্দ্র কুমার সেন

শৈলেন্দ্র কুমার সেন পূর্ব পাকিস্তানের প্রতিনিধি হিসাবে পাকিস্তানের দ্বিতীয় জাতীয় পরিষদের সদস্য ছিলেন।
শৈলেন্দ্র কুমার সেন পাকিস্তানের গণপরিষদের সদস্য ছিলেন।
শেখ জহিরউদ্দিন

শেখ জহিরউদ্দিন পূর্ব পাকিস্তানের প্রতিনিধি হিসাবে পাকিস্তানের দ্বিতীয় জাতীয় পরিষদের সদস্য ও মন্ত্রী ছিলেন।
শেখ জহিরউদ্দিন পাকিস্তানের গণপরিষদের সদস্য ছিলেন। তিনি পাকিস্তানের শিক্ষা ও স্বাস্থ্য মন্ত্রী ছিলেন।
হামিদা মোহাম্মদ আলী

হামিদা মোহাম্মদ আলী পাকিস্তানের তৃতীয় জাতীয় পরিষদের সদস্য ছিলেন। তিনি পাকিস্তানের প্রধানমন্ত্রী মোহাম্মদ আলী বগুড়ার প্রথম স্ত্রী ছিলেন।
হামিদা মোহাম্মদ আলীর স্বামী জাতীয় পরিষদের সদস্য মোহাম্মদ আলী বগুড়ার মৃত্যুর পরে ১৯৬৩ সালের উপনির্বাচনে বিনা প্রতিদ্বন্দ্বিতায় পাকিস্তানের জাতীয় পরিষদের সদস্য নির্বাচিত হয়েছিলেন। 
হামিদা মোহাম্মদ আলী বিয়ে হয়েছিল মোহাম্মদ আলী বগুড়ার সাথে। তিনি লেবাননের নাগরিক আলিয়া বেগমকে দ্বিতীয় স্ত্রী হিসাবে বিয়ে করেছিলেন যা হামিদাকে অসন্তুষ্ট করেছিল। তার দ্বিতীয় বিয়েটি পাকিস্তানে বিতর্কিত হয়েছিল।
সিরাজুন্নেসা চৌধুরী

বেগম সিরাজুন্নেসা চৌধুরী পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।
বেগম সিরাজুন্নেসা চৌধুরী ২৭ নভেম্বর ১৯১০ খ্রীষ্টাব্দে পূর্ববঙ্গ ও আসাম প্রদেশের শ্রীহট্ট জিলার দক্ষিণ শ্রীহট্ট মহকুমার ইটা পরগণার দেওয়ান বাড়ীতে জন্মগ্রহণ করেন। তাঁর বাবা দেওয়ান আব্দুল হলীম চৌধুরী ছিলেন একজন বাঙ্গালী মুসলিম জমিদার। সিরাজুন্নেসা বাড়ীতেই বাংলা, ইংরেজী ও ইসলামী তালিম পড়ালেখা করেছিলেন।
তরুণ বয়সে তিনি দরগাপাশার আব্দুর রশীদ চৌধুরীকে শাদী করেন, যিনি ছিলেন আসাম বিধানসভা ও দিল্লিস্থ কেন্দ্রীয় বিধানসভার সদস্য। তারা সিলেট নগরীর রশীদ মঞ্জিলে থাকতেন এবং তাঁদের পাঁচ ছেলে ও দুই মেয়ে ছিলেন যাদের মধ্যে হুমায়ূন রশীদ চৌধুরী এবং ফারূক রশীদ চৌধুরী উল্লেখযোগ্য।
১৯৪৪ খ্রীষ্টাব্দে সিরাজুন্নেসা তাঁর মরহূম স্বামীর জমিদারী ও চা বাগানগুলো দেখাশোনার পরিচালক হন। তিনি রশীদ এণ্টার্প্রাইজ লিঃ ও হমদর্দ চা কোম্পানী লিঃ এর পরিচালন অধিকর্তা, পাকিস্তান জাতীয় চা সমিতির সহ-সভাপতি এবং সিরাজনগর ও রশীদাবাদ ওয়াকফ চা বাগানের মোতায়াল্লী হন। তাছাড়া তিনি দরগাপাশা আব্দুর রশীদ কেজি স্কুলের পরিচালনা কমিটির সদস্য ছিলেন।
সিরাজুন্নেসা চৌধুরী পাকিস্তানের তৃতীয় জাতীয় পরিষদের সদস্য ছিলেন। সংসদে তিনি প্রশ্ন করেছিলেন যে সমস্ত পরিষেবা শাখার সদর দপ্তর শুধু পশ্চিম পাকিস্তানে কেন অবস্থিত ছিল?
সিরাজুন্নেসা ১৯৭৪ খ্রীষ্টাব্দে ইন্তেকাল করেন। শাহজালাল বিজ্ঞান ও প্রযুক্তি বিশ্ববিদ্যালয়ের বেগম সিরাজুন্নেসা চৌধুরী হল তাঁর নামেই নাম দেওয়া হয়।.
তুর্বসুবংশ এবং দ্রুহ্যুবংশ

মহারাজ যযাতি-র দুই পুত্র তুর্বসু ও দ্রুহ্যু। এঁদের নামেই তুর্বসুবংশ এবং দ্রুহ্যুবংশ। তুর্বসু ও দ্রুহ্যু যযাতির জরা গ্রহণ করতে না চাওয়ায় যযাতি এদের নিজ রাজ্যে অভিষিক্ত না করে অন্যত্র রাজ্য দিয়েছিলেন। এঁরা বিভিন্ন অনার্য জাতির রাজা হয়েছিলেন।
যযাতি ও দৈত্যগুরু শুক্রাচার্য'র কন্যা দেবযানীর দ্বিতীয় পুত্র তুর্বসু। তুর্বসুর পাঁচ পুরুষ পরেই এ বংশ পুরুবংশে গিয়ে মিশেছে। তুর্বসুর বংশধরেরা বেলুচিস্তানে ম্লেচ্ছদের অধিপতি ছিল।
মরুত্তের পুত্র ছিল না। তাঁর এক কন্যা নাম-সংযতা। রাজা মরুত্ত একটি যজ্ঞ করেন, যেখানে পুরোহিত নিযুক্ত হন দেবগুরু বৃহস্পতির ভ্রাতা সংবর্ত। যজ্ঞ শেষে যজ্ঞের দক্ষিণাস্বরূপ সংবর্ত-কে কন্যাসম্প্রদান করেন।
এর পরে মরুত্ত পুরুবংশীয় দুষ্মন্তকে নিজের পুত্রের মতো মানুষ করেছিলেন।
দ্রুহ্যু, যিনি স্বভাবে অতি কঠোর। সংস্কৃত ব্যাকরণে 'দ্রুহ্যতি(द्रुह्यति)' মানে 'আঘাত'। তিনি ছিলেন প্রথম এমন ক্ষত্রিয় রাজা, যিনি বেদ-বিরুদ্ধ সংস্কৃতির পালন করা শুরু করেছিলেন। দ্রুহ্যুর বংশধারায় প্রথম দুই-তিন পুরুষ বর্তমান পাঞ্জাবের উত্তর-পশ্চিম সীমান্তে রাজত্ব করতেন। কিন্তু তারপরে দ্রুহ্যুবংশীয় দের সাথে শিবি রাজার (দ্রুহ্যুর ভ্রাতা অনুর বংশধারায় জাত) যুদ্ধ হয়। ফলে দ্রুহ্যুরা আরও পশ্চিমে গান্ধারে চলে যায়। দ্রুহ্যুর বংশধর গান্ধারের নামেই গান্ধার দেশ(বর্তমান-আফগানিস্তান)।
রামায়ণের যুগে একবার রামের ভাই ভরতের সঙ্গে গান্ধার রাজ প্রথম নগ্নজিৎ'র যুদ্ধ হয়েছিল। সে যুদ্ধ নগ্নজিত হেরে গেলে ভরতের পুত্র তক্ষ পেল তক্ষশীলা এবং পুষ্কলা পেল পুরুষপুর(বর্তমান-পেশাওয়ার)।
দ্বাপর যুগে দ্রুহ্যুবংশীয়রা পুনরায় গান্ধার দখল করল। গান্ধার রাজা দ্বিতীয় নগ্নজিৎ ছিলেন সুবলের পিতা এবং দুর্যোধনের মামা শকুনির পিতামহ।
[বিষ্ণু ও ভাগবত পুরাণের বিবরণ একই কলামে দেওয়া হয়েছে। তৃতীয় বন্ধনীর ভিতরে বিষ্ণু পুরাণের বিবরণ]
<nowiki>#</nowiki>প্রচেতার ১০০ পুত্র। সকলেই উত্তরদিকে ম্লেচ্ছদের রাজা হয়
ভিটালিয়াম

ভিটালিয়াম হলো কোবাল্ট, ক্রোমিয়াম এবং মলিবডেনামের একটি সংকর ধাতু। এতে শতকরা ৬৫ ভাগ কোবাল্ট, শতকরা ৩০ ভাগ ক্রোমিয়াম, শতকরা ৫ ভাগ মলিবডেনাম এবং বাকি অন্যান্য ধাতব পদার্থ থাকে।এই সংকর ধাতুটির ক্ষয় প্রতিরোধ ক্ষমতা থাকার জন্য অস্থিচিকিৎসায় কৃত্রিম জয়েন্ট হিসাবে এবং দন্তচিকিৎসায় ব্যবহৃত হয়। ১৯৩২ সালে অস্টেনাল ল্যাবরেটরির অ্যালবার্ট ডব্লিউ মেরিক ভিটালিয়াম সংকর ধাতুটির আবিষ্কার করেছিলেন।
২০১৬ সালে ব্রিটিশ নরম্যান শার্প নামে ৯১ বছর বয়সী প্রবীণ মানুষটির নিতম্ব প্রতিস্থাপনের অস্থিচিকিৎসায় ভিটালিয়াম সংকর ধাতুটিকে কাজে লাগানো হয়। ১৯৪৮ সালের নভেম্বরে রয়্যাল ন্যাশনাল অর্থোপেডিক হাসপাতালে দুটি অস্থিশল্য চিকিৎসায় ভিটালিয়াম সংকর ধাতুটির ব্যবহার হয়।
ইঞ্জিনের উচ্চ-তাপমাত্রার ব্যবহারের জন্য প্রথম যে সংকর ধাতু ব্যবহার করা হয়েছিল তার নাম ছিল হিটস স্টেলাইট নং ২১। এটি ছিল ভিটালিয়ামেরই অনুরূপ। ব্রিটিশ ইঞ্জিনিয়ার এস ডি হেরন দ্বিতীয় বিশ্বযুদ্ধের সময় ইঞ্জিনের টার্বোচার্জার ব্লেডগুলি তৈরির জন্য ভিটালিয়াম ব্যবহার করার পরামর্শ দেন।
চকোলেটের ইতিহাস

চকোলেটের ইতিহাস শুরু হয়েছিল মেসোমেরিকাতে। চকোলেট থেকে তৈরি খাঁটি পানীয়গুলি খ্রিস্টপূর্ব ৪৫০ অব্দে। অ্যাজটেকরা বিশ্বাস করতেন যে ক্যাকো বীজ হল জ্ঞানের দেবতা কোয়েটজলক্যাটেলের উপহার এবং বীজের এত মূল্য ছিল যে এগুলি মুদ্রার মতো ব্যবহৃত হত। মূলত কেবল পানীয় হিসাবে প্রস্তুত, চকোলেট একটি তিক্ত তরল হিসাবে পরিবেশন করা হত, মশলা বা কর্ন পিউরি মিশ্রিত। এটি একটি আফ্রোডিসিয়াক এবং পানীয়কে শক্তি দেবে বলে বিশ্বাস করা হত।  বর্তমানে, এই জাতীয় পানীয়গুলি "চিলিট" নামেও পরিচিত এবং মেক্সিকো দক্ষিণে স্থানীয়রা এটি তৈরি করে থাকে।  ষোড়শ শতাব্দীতে ইউরোপে আসার পরে, এতে চিনি যুক্ত হয় এবং এটি প্রথমে শাসক শ্রেণীর এবং পরে সাধারণ মানুষের কাছে জনপ্রিয় হয়ে ওঠে। বিশ শতকে, যুদ্ধের সময় মার্কিন যুক্তরাষ্ট্রের সৈন্যদের রেশনগুলিতে চকোলেট অপরিহার্য বলে বিবেচিত হত।
"চকোলেট" শব্দটি ক্লাসিকাল নাহুয়াতল শব্দ Xocolātl থেকে এসেছে এবং স্প্যানিশ ভাষা থেকে ইংরেজি ভাষায় প্রবেশ করেছে।
কুরাসাও জাতীয় ফুটবল দল

কুরাসাও জাতীয় ফুটবল দল (; পাপিয়ামেন্তো, "Selekshon di Futbòl Kòrsou") হচ্ছে আন্তর্জাতিক ফুটবলে কুরাসাওয়ের প্রতিনিধিত্বকারী পুরুষদের জাতীয় দল, যার সকল কার্যক্রম কুরাসাওয়ের ফুটবলের সর্বোচ্চ নিয়ন্ত্রক সংস্থা কুরাসাও ফুটবল ফেডারেশন দ্বারা নিয়ন্ত্রিত হয়। এই দলটি ১৯৩২ সাল হতে ফুটবলের সর্বোচ্চ সংস্থা ফিফার এবং ১৯৬১ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ২০১১ সালের ১০ই আগস্ট তারিখে, কুরাসাও প্রথমবারের মতো আন্তর্জাতিক খেলায় অংশগ্রহণ করেছে; ডোমিনিকান প্রজাতন্ত্রে অনুষ্ঠিত উক্ত ম্যাচে কুরাসাও ডোমিনিকান প্রজাতন্ত্রের কাছে ১–০ গোলের ব্যবধানে পরাজিত হয়েছে।
১০,০০০ ধারণক্ষমতাবিশিষ্ট এর্গিলিও হাটো স্টেডিয়ামে "নীল তারা" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় কুরাসাওয়ের রাজধানী উইলেমস্টাটে অবস্থিত। বর্তমানে এই দলের ম্যানেজারের দায়িত্ব পালন করছেন গুস হিডিংক এবং অধিনায়কের দায়িত্ব পালন করছেন রক্ষণভাগের খেলোয়াড় কুকো মার্তিনা।
কুরাসাও এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপে কুরাসাও এপর্যন্ত ২ বার অংশগ্রহণ করেছে, যার মধ্যে সেরা সাফল্য হচ্ছে ২০১৯ কনকাকাফ গোল্ড কাপের কোয়ার্টার-ফাইনালে পৌঁছানো, যেখানে তারা মার্কিন যুক্তরাষ্ট্রের কাছে ১–০ গোলের ব্যবধানে পরাজিত হয়েছে।
গেভারো নেপোমুকেনো, কুকো মার্তিনা, শ্যানন কার্মেলিয়া, রাঙ্গেলো জাঙ্গা এবং লিওনার্দো বাকুনার মতো খেলোয়াড়গণ কুরাসাওয়ের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১৭ সালের জুলাই মাসে প্রকাশিত র‌্যাঙ্কিংয়ে কুরাসাও তাদের ইতিহাসে সর্বপ্রথম সর্বোচ্চ অবস্থান (৬৮তম) অর্জন করে এবং ২০১৩ সালের এপ্রিল মাসে প্রকাশিত র‌্যাঙ্কিংয়ে তারা ১৮৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে কুরাসাওয়ের সর্বোচ্চ অবস্থান হচ্ছে ৪৩তম (যা তারা ১৯৪৮ সালে অর্জন করেছিল) এবং সর্বনিম্ন অবস্থান হচ্ছে ১৮৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
বেলারুশের ভূগোল

বেলারুশ একটি স্থলবেষ্টিত সাধারণভাবে সমভূমির দেশ (সমুদ্রপৃষ্ঠ থেকে গড় উচ্চতা )। প্রাকৃতিক সীমান্ত বিহীন এই দেশটির দখল করা মোট ভূমির পরিমাণ অর্থাৎ দেশটি যুক্তরাজ্য বা কানসাস রাজ্যের চেয়ে সামান্য ছোট। প্রতিবেশী দেশগুলির মধ্যে রয়েছে পূর্ব এবং উত্তর-পূর্ব দিকে রাশিয়া, উত্তরে লাটভিয়া, উত্তর-পশ্চিমে লিথুয়ানিয়া, পশ্চিমে পোল্যান্ড এবং দক্ষিণে ইউক্রেন। উত্তর থেকে দক্ষিণ দিকে প্রসারিত এবং পশ্চিম থেকে পূর্ব দিকে প্রসারিত । 
বাল্টিক সাগর এর সান্নিধ্যের কারণে (নিকটতম বিন্দু ) দেশটিতে নাতিশীতোষ্ণ প্রকৃতির মহাদেশীয় জলবায়ু দেখা যায়। শীতকাল ১০৫ থেকে ১৪৫ দিনের মতো বিরাজ করে এবং গ্রীষ্ম থাকে ১৫০ দিন অবধি। জানুয়ারি মাসে গড় তাপমাত্রা থাকে এবং জুলাই মাসে আর্দ্রতা সহ গড় তাপমাত্রা থাকে প্রায় । জুলাই মাসে গড় তাপমাত্রার পরিসর উত্তরে এবং দক্ষিণে ১৮.৫– অবধি। জানুয়ারি মাসের জন্য এটিই উত্তর-পশ্চিমে থাকে থেকে উত্তর-পূর্ব দিকে পর্যন্ত হয়। বার্ষিক গড় বৃষ্টিপাত হয় এবং কখনও কখনও তার অতিরিক্তও হয়। 
বার্ষিক গড় বৃষ্টিপাত সর্বাধিক নথিবদ্ধ করা আছে নাভাহরুদক -এ (৭৬৯ মিমি প্রতি বছরে)। এ পর্যন্ত নথিবদ্ধ করা সর্বাধিক বার্ষিক বৃষ্টিপাত ছিল ভাসিলিয়েভিসি -তে (প্রতি বছর ১,১১৫ মিমি) এবং সর্বনিম্ন ছিল ব্রাহিন (২৯৮ মিমি) এ। ৭০% বৃষ্টিপাত হয় এপ্রিল থেকে অক্টোবর পর্যন্ত। গ্রীষ্মে ভারী বৃষ্টিপাত খুব সাধারণ ঘটনা। কখনও কখনও এক দিনে গ্রীষ্মের বৃষ্টিপাত মাসিক গড় ষ্টিপাতের চেয়েও বেশি হয়। ১৯৭৩ সালের জুলাই মাসে তালাচিন রায়ন এর অন্তর্গত স্লাওন্যাজ-এ একদিনে সবচেয়ে ভারীতম বৃষ্টিপাত ১৪৮ মিমি নথিবদ্ধ করা হয়েছিল। সর্বোচ্চ আর্দ্রতা স্তর পরিলক্ষিত হয় ডিসেম্বর এবং জানুয়ারীতে (৯০%)। সর্বনিম্ন হয় গড় ৮০% সহ মে এবং জুন মাসে (৬৫-৭০%)। এখানে ৩০% এর চেয়ে কম আর্দ্রতাযুক্ত দিনের সংখ্যা বিরল। সাধারণত প্রতি বছর তা ২০ দিনেরও কম হয়। কিছু অঞ্চলে তা কেবল মাত্র ৩-৫ দিনের হয়। অপর দিকে বেশিরভাগ অঞ্চলে দিনে উচ্চ আর্দ্রতা (৮০% এর বেশি) থাকে ১০০ দিনেরও বেশি এবং কিছু অঞ্চলে তা ১৫২ দিন অবধি হয়। উচ্চ আর্দ্রতার কারণে মিনস্ক এবং নাভাহরুদক এর মতো অঞ্চলগুলি বছরে ৬৫ থেকে ১০০ দিন পর্যন্ত কুয়াশাচ্ছন্ন থাকে। 
বেলারুশ#ভূগোল
জ্ঞানোদয়

জ্ঞানোদয় ঊনবিংশ শতাব্দীতে বাংলা ভাষায় প্রকাশিত মাসিক কিশোর পত্রিকা। এটি বাঙালি তথা দেশীয় পরিচালিত প্রথম শিশুপাঠ্য পত্রিকা।
১৮৩১ খ্রিষ্টাব্দের ডিসেম্বর মাসের ৩১ তারিখে এই পত্রিকাটির প্রথম সংখ্যা কলকাতায় প্রকাশিত হয়েছিল। পত্রিকাটির সম্পাদক ছিলেন রামচন্দ্র মিত্র এবং কৃষ্ণধন মিত্র। মূলত, বালক বালিকাদের শিক্ষাদানের জন্য এই পত্রিকাতে তাদের উপযোগী নীতিকথা, ইতিহাস, ভূগোল ইত্যাদি স্থান পেতো। তবে এই পত্রিকাটির ২০টি সংখ্যা প্রকাশের পর বন্ধ হয়ে গিয়েছিল।
দেভলেত হাতুন

দেভলেত হাতুন প্রথম বায়েজীদের স্ত্রী।এবং সুলতান প্রথম মুহাম্মদ এর মা। (Ottoman Turkish: دولت خاتون‎;)
দেভলেত হাতুন ছিলেন সুলতান প্রথম বায়েজীদের শেষ স্ত্রী। তার পূর্ব তার নাম দাউলত বিনতে-ই আব্দুল্লাহ হিসাবে নিবন্ধিত রয়েছে। এর দ্বারা বোঝা যায় যে প্রথম মুহাম্মদের মা ছিলেন অ-তুর্কি বংশোদ্ভূত।  যদিও তার কবরের কাছে চিহ্ন (পরবর্তী বিভাগে ছবিটি দেখুন) বলছেন যে দেভলেত Germiyanid এর কন্যা অর্থাত তুর্কি প্রিন্সের কন্যা, তিনি জাতিগতভাবে তুর্কি বংশোদ্ভুত ছিল।তার পিতা(Yakup II of Germiyan) জেরমিয়ানের দ্বিতীয় ইয়াকুব অথবা(Süleyman of Germiyan)জেরমিয়ানের সুলাইমান।
দেভলেত হাতুন ২৩ জানুয়ারী ১৪১৪ সালে মারা যান  এবং বুরসার দেভলেত হাতুন মাজার (Türbesi) এ সমাহিত করা হয়।
জাতীয় তেল কোম্পানি

জাতীয় তেল কোম্পানি (এনওসি) হলো এমন একটি তেল ও গ্যাস কোম্পানি যার সম্পূর্ণ বা বেশিরভাগ অংশ একটি জাতীয় সরকারের মালিকানাধীন। বিশ্বব্যাংকের মতে, এনওসি-র মাধ্যমে বিশ্বব্যাপী মোট তেল উৎপাদনের ৭৫% উৎপাদিত হয় এবং ২০১০ সালের প্রমাণিত তেলের মজুতের ৯০ নিয়ন্ত্রণ এনওসির দ্বারা হয়েছিল।
বৈশ্বিক রিজার্ভগুলির উপর তাদের ক্রমবর্ধমান আধিপত্যের কারণে, এক্সনমোবিল, বিপি, বা রয়েল ডাচ শেলের মতো আন্তর্জাতিক তেল সংস্থাগুলির (আইওসি) সম্পর্কিত এনওসিগুলোর গুরুত্ব সাম্প্রতিক দশকে নাটকীয়ভাবে বেড়েছে। এনওসিরা তাদের বিনিয়োগ ক্রমবর্ধমানভাবে জাতীয় সীমানার বাইরেও বৃদ্ধি করে চলেছে।
বহুমূত্রজনিত গভীর অচেতনাবস্থা

বহুমূত্রজনিত গভীর অচেতনাবস্থা বা মধুমেহজনিত গভীর অচেতনাবস্থা (ইংরেজিতে ডায়াবেটিক কোমা) বলতে বহুমূত্ররোগ বা মধুমেহ রোগ তথা ডায়াবেটিস রোগে আক্রান্ত ব্যক্তিদের ক্ষেত্রে সংঘটিত এক ধরনের গভীর অচেতনাবস্থাকে বোঝায়। এ ধরনের শারীরিক অবস্থায় জরুরি চিকিৎসা প্রদান করার প্রয়োজন।
এখন পর্যন্ত তিন ধরনের বহুমূত্রজনিত গভীর অচেতনাবস্থা (ডায়াবেটিক কোমা) নির্ণয় করা হয়েছে।
ইথিওপিয়ার ভূগোল

ইথিওপিয়া দেশটি আফ্রিকার শিংয়ে অবস্থিত। এটির উত্তরে ইরিত্রিয়া, পূর্বে জিবুতি ও সোমালিয়া, পশ্চিমে সুদান ও দক্ষিণ সুদান, এবং দক্ষিণে কেনিয়া। ইথিওপিয়াতে একটি কেন্দ্রীয় উচ্চ মালভূমি রয়েছে যেটির উচ্চতা সমুদ্রতলের উপরে এর মধ্যে পরিবর্তিত হয়, এখানকার সর্বোচ্চ পাহাড়ের উচ্চতা .
মালভূমিকে তির্যকভাবে বিভক্ত করা গ্রেট রিফ্ট উপত্যকায় নামার ঠিক আগে এই দেশের ভূমির উন্নতি সর্বোচ্চ। বেশ কয়েকটি নদী মালভূমির ওপর দিয়ে গেছে; যাদের মধ্যে সবচেয়ে উল্লেখযোগ্য নীলাভ নীল নদটি তানা হ্রদ থেকে উৎপন্ন হয়েছে। মালভূমি ধীরে ধীরে পশ্চিমে সুদানের নিম্নভূমিতে এবং পূর্বে সোমালির জন অধ্যুষিত সমভূমিতে ঢালু হয়ে নেমেছে। ইথিওপিয়ার পশ্চিমতম অঞ্চল হল সুদানীয় গ্রাম ডেনজোকের বিপরীতে পিবর নদী। এর পূর্বতম অঞ্চলটি পুন্টল্যান্ড এবং গালমুডুগ রাজ্যের বিপরীতে ডোলো মণ্ডলের পূর্ব সীমান্তে অবস্থিত।
উপরি নীলনদের উপত্যকা এবং সুদান ও দক্ষিণ সুদানের সাথে ইথিওপিয়ার সীমানা হল উন্নত মালভূমি অঞ্চল, যেখান থেকে বিভিন্ন অধিত্যকা এবং পর্বতের উত্থান হয়েছে এবং ইথিওপীয় উচ্চভূমি গঠন করেছে। প্রায় প্রতিটি দিকে, সমভূমি থেকে হঠাৎ করে মালভূমির প্রাচীরগুলি উঠে এসেছে, যা বহিঃপর্বত শৃঙ্খলা গঠন করেছে। উচ্চভূমিগুলি এইভাবে একটি স্পষ্টভাবে চিহ্নিত ভৌগোলিক বিভাগ। ইরিত্রিয়াতে, এই মালভূমির পূর্ব প্রাচীরটি রাস কাসার অন্তরীপ (১৮° উত্তর) থেকে অ্যানেসলে উপসাগর (জুলা উপসাগর নামেও পরিচিত) (১৫° উত্তর) পর্যন্ত লোহিত সাগরের সাথে সমান্তরালে চলেছে। এটি তারপর দক্ষিণে ঘুরে ইথিওপিয়ায় ঢুকেছে এবং ধরে ৪০° পূর্বের রেখাটি অনুসরণ করেছে।
প্রায় ৯° উত্তরে প্রাচীরে একটি বিরতি রয়েছে, যার মধ্য দিয়ে অওয়াশ নদী পূর্ব দিকে প্রবাহিত। এই বিন্দুতে মূল মালভূমি দক্ষিণ-পশ্চিমে ঘুরে গেছে। অওয়াশ উপত্যকার দক্ষিণে, যে অঞ্চলটি পর্বতমালার স্তরের নিচে অবস্থিত, সেখানে অন্য একটি স্তূপপর্বত সরাসরি দক্ষিণ দিকে উঠেছে। এই দ্বিতীয় পর্বতমালাটি (আহমার পর্বতমালা) পূর্বমুখী হয়ে এডেন উপসাগরের দিকে পর্বত শৃঙ্খল হয়ে চলে গেছে।
পূর্ব দিকের প্রধান দুটি পর্বতমালা দক্ষিণে পশ্চিমে সমান্তরাল ধারা বজায় রেখে এগিয়েছে, এদের মধ্যে আছে একটি প্রশস্ত উজান উপত্যকা – এই উপত্যকার মধ্যে অনেকগুলি হ্রদ আছে – প্রায় ৩° উত্তর পর্যন্ত, মালভূমিটির বাইরের (পূর্ব) শাখা আগের মতই ৪০° পূর্বের রেখাটি অনুসরণ করে চলেছে। মালভূমির দক্ষিণ দিকের খাড়াই অত্যন্ত অনিয়মিত, তবে ৬° উত্তর থেকে ৩° উত্তর পর্যন্ত এর অভিমুখ সাধারণভাবে উত্তর-পশ্চিম এবং দক্ষিণ-পূর্ব দিকে। এখান থেকে দেখলে যে অবনতি অঞ্চল দেখা যায় সেখানে আছে তুর্কানা হ্রদ এবং – এই হ্রদের পূর্ব দিকে – দক্ষিণ ওমো অঞ্চল (বৃহত্তর দক্ষিণী রাষ্ট্র, জাতীয়তা এবং গণ অঞ্চলের অংশ)।
মালভূমিটির পশ্চিম প্রাচীরটি ৬° উত্তর থেকে ১১° উত্তর পর্যন্ত চিহ্নিত এবং দুরারোহ। ১১° উত্তরের পর পাহাড়গুলি আরও পূর্ব দিকে ঘুরে গেছে এবং আরও ধীরে ধীরে পূর্ব সুদানীয় সাভানা সমভূমিতে গিয়ে নেমেছে।
পূর্বের খাড়া অঞ্চলগুলির গড় উচ্চতা , এবং অনেক জায়গায় প্রায় লম্বভাবে সমভূমি থেকে উঠে এসেছে। এখানকার সংকীর্ণ এবং গভীর ফাটলের মধ্য দিয়ে পাহাড়ী জলস্রোত ইরিত্রিয়ার বালুকাময় মাটিতে নেমে এসেছে। এই পাথুরে বাধা অতিক্রম করার পরে, ভ্রমনকারী দেখতে পাবে যে চক্রাকার ঢিবির মত অংশ মালভূমির স্বাভাবিক স্তর থেকে কিছুটা উপরে উঠে গেছে।
পার্বত্য অঞ্চলের প্রাকৃতিক দিকটি চিত্তাকর্ষক। উত্তরের অংশটি মূলত ১০° উত্তর এবং ১৫° উত্তরের মধ্যে অবস্থিত। এখানে বিশান আর্কিয়ান শিলা স্তূপ আছে, যার গড় উচ্চতা সমুদ্রতল থেকে ।
লুথো সিপামলা

লুবাবালো লুথো সিপামলা (; জন্ম: ১২ মে, ১৯৯৮) পোর্ট এলিজাবেথ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। ২০১০-এর দশকের শেষদিক থেকে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করছেন। ফেব্রুয়ারি, ২০১৯ সালে দক্ষিণ আফ্রিকার পক্ষে আন্তর্জাতিক ক্রিকেটে অভিষেক ঘটে তার।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলছেন। এছাড়াও, ডানহাতে নিচেরসারিতে ব্যাটিং করছেন লুথো সিপামলা।
২০১৭ সাল থেকে লুথ সিপামলা’র প্রথম-শ্রেণীর খেলোয়াড়ী জীবন চলমান রয়েছে। ৫ জানুয়ারি, ২০১৭ তারিখে সানফয়েল থ্রি-ডে কাপ প্রতিযোগিতায় ইস্টার্ন প্রভিন্সের পক্ষে প্রথম-শ্রেণীর ক্রিকেটে তার অভিষেক হয়। পোর্ট এলিজাবেথে অনুষ্ঠিত ঐ খেলায় দলের প্রতিপক্ষ ছিল বর্ডার দল। এরপূর্বে ২০১৬ সালের আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতায় তাকে দক্ষিণ আফ্রিকা দলে রাখা হয়েছিল। ১২ ফেব্রুয়ারি, ২০১৭ তারিখে সিএসএ প্রভিন্সিয়াল ওয়ান-ডে চ্যালেঞ্জ প্রতিযোগিতায় ইস্টার্ন প্রভিন্সের পক্ষে লিস্ট এ ক্রিকেটে প্রথম খেলেন। ব্লোমফন্তেইনে অনুষ্ঠিত ঐ খেলায় প্রতিপক্ষ ছিল ফ্রি স্টেট দল।
সেপ্টেম্বর, ২০১৮ সালে আফ্রিকা টি২০ কাপে খেলার জন্যে তাকে ইস্টার্ন প্রভিন্স দলের সদস্য করা হয়। ১৪ সেপ্টেম্বর, ২০১৮ তারিখে ইস্ট লন্ডনে অনুষ্ঠিত খেলায় তার টুয়েন্টি২০ ক্রিকেটে অভিষেক ঘটে।
অক্টোবর, ২০১৮ সালে মজানসি সুপার লীগের উদ্বোধনী আসরে খেলার জন্যে তাকে তশোয়ান স্পার্তান্স দলের সদস্য করা হয়। ঐ প্রতিযোগিতায় দলের পক্ষে যৌথভাবে সর্বোচ্চ উইকেট সংগ্রাহক হন। দশ খেলায় তিনি ষোলোটি ডিসমিসাল ঘটিয়েছিলেন। আগস্ট, ২০১৯ সালে ক্রিকেট সাউথ আফ্রিকার সাংবার্ষিক পুরস্কার বিতরণী অনুষ্ঠানে তাকে মজানসি সুপার লীগ বর্ষসেরা তরুণ খেলোয়াড় হিসেবে মনোনীত করা হয়। সেপ্টেম্বর, ২০১৯ সালে মজানসি সুপার লীগে টি২০ ক্রিকেটে তশোয়ান স্পার্তান্সের পক্ষে খেলার সুযোগ পান।
সমগ্র খেলোয়াড়ী জীবনে একটিমাত্র টেস্ট, চারটিমাত্র একদিনের আন্তর্জাতিক ও ছয়টিমাত্র টি২০আইয়ে অংশগ্রহণ করেছেন লুথো সিপামলা। ২৬ ডিসেম্বর, ২০২০ তারিখে সেঞ্চুরিয়নে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ। অন্যদিকে, ৪ ফেব্রুয়ারি, ২০২০ তারিখে কেপ টাউনে সফরকারী ইংল্যান্ড দলের বিপক্ষে একদিনের আন্তর্জাতিকে অভিষেক ঘটে তার। ৭ মার্চ, ২০২০ তারিখে পচেফস্ট্রুমে সফরকারী অস্ট্রেলিয়া দলের বিপক্ষে সর্বশেষ ওডিআইয়ে অংশ নেন তিনি।
জুলাই, ২০১৮ সালে শ্রীলঙ্কার বিপক্ষে খেলার জন্যে ক্রিকেট সাউথ আফ্রিকা এমার্জিং স্কোয়াডের সদস্য করা হয়। জানুয়ারি, ২০১৯ সালে সফররত পাকিস্তান দলের বিপক্ষে টি২০আই সিরিজের জন্যে তাকে দক্ষিণ আফ্রিকা দলে যুক্ত করা হয়। ৩ ফেব্রুয়ারি, ২০১৯ তারিখে জোহেন্সবার্গে সিরিজের দ্বিতীয় টি২০আইয়ে পাকিস্তানের বিপক্ষে তার অভিষেক ঘটে। জানুয়ারি, ২০২০ সালে সফরকারী ইংল্যান্ডের বিপক্ষে ওডিআই দলের সদস্য করা হয়। ৪ ফেব্রুয়ারি, ২০২০ তারিখে কেপ টাউনে ইংল্যান্ডের বিপক্ষে সিরিজের প্রথম দিবা-রাত্রির ওডিআইয়ে অংশগ্রহণের মাধ্যমে তার অভিষেক পর্ব সম্পন্ন হয়।
ডিসেম্বর, ২০২০ সালে সফরকারী শ্রীলঙ্কার বিপক্ষে টেস্ট সিরিজ খেলার উদ্দেশ্যে দক্ষিণ আফ্রিকা দলের সদস্য করা হয়। ২৬ ডিসেম্বর, ২০২০ তারিখে সেঞ্চুরিয়নে অনুষ্ঠিত সিরিজের প্রথম টেস্টে শ্রীলঙ্কার বিপক্ষে তার অভিষেক ঘটে।
কোকোস (কিলিং) দ্বীপপুঞ্জ বিমানমন্দর

কোকোস (কিলিং) দ্বীপপুঞ্জ বিমানবন্দর হল ভারত মহাসাগরে অবস্থিত অস্ট্রেলীয় অঞ্চল কোকোস (কিলিং) দ্বীপপুঞ্জের একটি বিমানবন্দর। দক্ষিণ কিলিঙের অন্যতম দ্বীপ এবং দ্বীপপুঞ্জটির রাজধানী পশ্চিম দ্বীপে বিমানবন্দরটির অবস্থান।
দ্বিতীয় বিশ্বযুদ্ধের সময় জাপানের বিরুদ্ধে মিত্রশক্তির বিমান হামলা পরিচালনার জন্য বিমানঘাঁটিটি তৈরি করা হয়।
বিমানবন্দরটিতে ক্ষেত্রফল বিশিষ্ট একটি আস্ফাল্ট নির্মিত রানওয়ে রয়েছে। সমুদ্রপৃষ্ঠ হতে এর উচ্চতা ।
২০১৭–২০১৮ অর্থ বছরে কোকোস (কিলিং) দ্বীপপুঞ্জ বিমানবন্দরের মাধ্যমে মোট ১৪,৮৯৬ জন যাত্রী যাতায়াত করেছেন।
ভারতীয় ট্রেড ইউনিয়ন কেন্দ্র

সেন্টার অব ইন্ডিয়ান ট্রেড ইউনিয়ন বা সিটু ভারতের একটি জাতীয় স্তরের শ্রমিক সংগঠন। ভারতের ত্রিপুরা, কেরালা, পশ্চিমবঙ্গ, তামিলনাড়ু, কানপুর, অন্ধ্রপ্রদেশসহ সমগ্র ভারতবর্ষ জুড়ে এই শ্রমিক সংগঠনটির ব্যাপক প্রভাব রয়েছে। এটি ভারতের অন্যতম জাতীয় রাজনৈতিক দল সিপিআই(এম)-এর শ্রমিক শাখা।
ভারতীয় শ্রম মন্ত্রক কর্তৃক প্রদত্ত তথ্য অনুযায়ী, ২০১৫ সালে ভারতে ৬০,৪০,০০০ জন সিটু সদস্য ছিল। তপন কুমার সেন এই শ্রমিক সংগঠনের সাধারণ সম্পাদক এবং ড. কে. হেমলতা এই শ্রমিক ইউনিয়নের প্রথম মহিলা সভাপতি। সিটু ওয়ার্কিং ক্লাস (বাংলা- শ্রমিক শ্রেণী) নামে একটি মাসিক পত্রিকা প্রকাশ করে থাকে।
এই শ্রমিক ইউনিয়নটি বিশ্ব ট্রেড ইউনিয়ন ফেডারেশন-এর সাথে যুক্ত।
স্ব-প্রতিকৃতি (লিওনার্দো)

তুরিনের রয়্যাল লাইব্রেরিতে লাল চকযুক্ত একটি ব্যক্তির প্রতিকৃতি (আনু। 1510) সর্বজনীনভাবে নয়, লিওনার্দো দা ভিঞ্চির একটি স্ব-প্রতিকৃতি হিসাবে স্বীকৃত।  মনে করা হয় যে লিওনার্দো দা ভিঞ্চি প্রায় 60 বছর বয়সে এই স্ব-প্রতিকৃতিটি আঁকেন। এই প্রতিকৃতিটি ব্যাপকভাবে পুনরুত্পাদন করা হয়েছে এবং পলিমাথ বা "রেনেসাঁ ম্যান" হিসাবে লিওনার্দোর প্রতীকী উপস্থাপনা হয়ে উঠেছে।  তা সত্ত্বেও, কিছু historতিহাসিক এবং পণ্ডিতগণ অধিবেশকের আসল পরিচয় সম্পর্কে দ্বিমত পোষণ করেন।
ঈশ্বরগঞ্জ থানা

ঈশ্বরগঞ্জ থানা বাংলাদেশের ময়মনসিংহ জেলার অন্তর্গত ঈশ্বরগঞ্জ উপজেলার একটি থানা।
১৯৩৬ সালে ঈশ্বরগঞ্জ থানা প্রতিষ্ঠিত হয়।
ঈশ্বরগঞ্জ উপজেলার ১টি পৌরসভা ও ১১টি ইউনিয়নের প্রশাসনিক কার্যক্রম ঈশ্বরগঞ্জ থানার আওতাধীন।
নান্দাইল থানা

নান্দাইল থানা বাংলাদেশের ময়মনসিংহ জেলার অন্তর্গত নান্দাইল উপজেলার একটি থানা।
১৯১২ সালের ২ জানুয়ারি নান্দাইল থানা প্রতিষ্ঠিত হয়।
নান্দাইল উপজেলার ১টি পৌরসভা ও ১৩টি ইউনিয়নের প্রশাসনিক কার্যক্রম নান্দাইল থানার আওতাধীন।